2007 júliusában hívták be először az U17-es válogatott keretébe. Július 31-én debütált a válogatottban és az itt mutatott játékával lenyűgözte a csapat vezetőit. 2008-ban 16 mérkőzés alatt 9 alkalommal volt eredményes az U17-es válogatottban és ezért is itélte neki a Dán labdarúgó-szövetség ebben az évben az "U17-es válogatott tehetsége" díjat. Ebben az évben még az "Év tehetsége" díjra is jelölték de ezt nem ő, hanem Mathias Jørgensen nyerte el. 2009 februárjáig összesen 27 mérkőzésen lépett pályára az U17-es csapatban. Ezután 5 mérkőzést játszott az U18-as válogatottban, 3-3 mérkőzést az U19-es és az U21-es válogatottban. Tagja volt az U21-es válogatottnak 2011-ben a Dániában megrendezendő U21-es Európa-bajnokság alkalmával is. Az U21-es válogatottban itt szerezte egyetlen gólját Fehéroroszország ellen.